ผมมีอะไรกับแฟนประมาณ2เดือนที่แล้ว แต่ไม่ได้กินยาคุม แล้วแฟนผมก็มีประจำเดือน มาตลอด แต่มีอาการเหม็น อ้วกทุกวัน มีโอกาสท้องไหมครับ
สวัสดีค่ะ หากหลังจากที่มีเพศสัมพันธ์ ได้มีประจำเดือนมาเป็นปกติ คือมาในช่วงวันที่ที่ควรจะมา และมานาน 2-7 วัน ก็แสดงว่าไม่ได้มีการตั้งครรภ์เกิดขึ้น แต่หากประจำเดือนไม่มาตามกำหนดวันที่ควรจะมา มาแบบกะปริดกะปรอย หรือมานานกว่า 7 วัน เลือดดังกล่าวอาจไม่ใช่ประจำเดือนก็ได้ เช่น อาจเป็นเลือดจากการแท้งคุกคาม เป็นต้น ดังนั้น หากประจำเดือนไม่ได้มาตามปกติ แนะนำควรลองตรวจหาการตั้งครรภ์ดูด้วย หากตรวจไม่พบ อาการต่างๆ ที่เป็นอยู่ คือเหม็นและอาเจียน ก็จะเกิดจากสาเหตุอื่นๆ เช่น อาหารเป็นพิษ กระเพาะอาหารอักเสบ กรดไหลย้อน ผลข้างเคียงจากการทานยาต่างๆ เช่น ยาปฏิชีวนะ หรืออาหารบางชนิด รวมถึงการดื่มเครื่องดื่มที่มีแอลกอฮอล์ หรือเกิดจากมีความเครียด วิตกกังวล พักผ่อนไม่เพียงพอ เป็นต้น ในเบื้องต้น ควรพยายามจิบบน้ำเปล่าบ่อยๆ ทานเฉพาะอาหารอ่อน อาหารย่อยง่าย งดทานอาหารรสจัด อาหารที่มีไขมันสูง ไม่ดื่มชา กาแฟ โกโก้ น้ำอัดลม และแอลกอออล์ และอาจทานยาแก้อาเจียน เช่น เมโทโคลพราไมด์ (metoclopramide) เป็นต้น รวมถึงนอนหลับพักผ่อนให้เพียงพอ หากอาการไม่ดีขึ้น ก็ควรไปพบแพทย์เพื่อตรวจค่ะ